KLOU EL SUBED RA LLEMALT RAR CHAD 

URRENGUUL 

Alewaisei ea klaolengei ra chemolt 'I omengull ma klaodengei ra ulterkokl el 

llemalt 'I ngarngii ra rogui el chedal a klou 'I talungalk rar chad a uchelel a ilmokl 

ma llemalt ma budech ra belulachad, 

Alewaisei ea omengitel ma temellel aikal llemalt rar chad a mla mukdubech a 

mekngit el omeruul el uchul a kngtil a rengul a belulachad, e dirrek el ngii a mie 

uchul a okedmeklel a belulachad el uchul ear chad a ngarngii er tir a ilmokl ra 

tegoi ma klemerang ma klisiich, e dirrek el mIe uchul eng mekedmekl 'I kngmo a 

dakt ma klengerenger amo diak ra rengrir ar chad, a ikaikid amo moterkokl el 

kngmo ngii a got 'I klou a ultutelel ra urrungulir ar dertal chad, 

Alewaisei eng kngmal klou a ultutelel a lebol llach a mengkar aikal llemalt melak 

lebol luchul ear chad lebol losiik a ngeseu 'I kirel a mekngit el omengedereder ma 

mekngit 'I omeruul, 

Alewaisei eng kngmal klou 'I ungil al borngii a omengedmokl 'I kirel a ungil el 

delewill ra bek 'I beluu, 

Alewaisei ear chad ra United Nations a mla Imuut el kudmeklii ra charter er tir a 

klemerang er tir ra llemalt rar chad ma emengull ra ultutelel a chad ma diosisiu 'I 

llemalt rar sachal ma redil me tosiik a rolel a ungil el delengchokl ma klou el 

ilmokl ra klechad, 

Alewaisei ea klou 'I klaodengei ra ikal llemalt ma ilmokl a klou a belkul ra rolel 

omengedmeklel aikal tegoi. 

Mechelechang ea 

GENERAL. ASSEMBLY 

a ouchais el kngmo, 

Tial SUBED ra LLEMALT rar chad a ngii a uchul a rogui lomengedmokl rar bek 'I 

chad ma bek 'I beluu, mar dertal chad ma bek 'I ondibel a diak lobes er tiang, 

mete mo cholisechaki e mengedmokl ra omengull 'I kirel aikal llemalt ma ilmokl 

meng mo sebechel 'I mo ungil mukdubech ra reng ra dertal beluu ma bek 'I 



beluu, mengmo sebechel leberk a klaodengei ma omengull er ngii era chelsel a 
rengrir ar bek 'I chad ra bek 'I beluu malechub e ngikel beluu 'I ngara eungir. 

Got'lBades. (1) 

A rogui 'I chad el mechell a ngarngii a ilmokl er tir ra diosisiu el llemalt. Ngarngii 
er tir a uldesuir mete mo meruul el mo rar bebil lokiu a ungil 'I omeruul ra 
klauchad. 

Ongerul Bades. (2) 

Ar bek 'I chad a ngarngii a llemeltir ra ikal mla medung 'I ilmokl ma llemalt, 'I diak 

a ngodech lolkebai ertir, 'I ua uchelel a chad, ma iro, ma klechad, ma klaodengei 

ra tegoi, ma uldesuel, ma belual, ma klalou, ma klechelid, ma blekerdelel a 

cherellel. 

E dirrek el diak lebol uchul ea chad a choriid aikang el dimie uchul a tegoi ra buai 

'I lengarngii malechub eng belulachad er ngii, al dokurits ma lak eng diosisiu, 

malechub engdi ngodech el blekeradel ra beluu. 

Ongedel Bades. (3) 

Ar bek 'I chad a ngarngii a llemeltir ra klengar, ma ilmokl, ma budech ra klechad 
ertir. 

Ongeual Bades. (4) 

Ngdiak a chad 'I mo sibai malechub engmo meruul a urrerel a sibai; ma rolel a 
siobai ra oterullel ma ocheral ar sibai amo mekull. 

Ongeim 'I Bades. (5) 

Ngdiak a chad 'I mo mukcharm malechub engmo obals ra meringel 'I omeruul el 
ngii a diak el kirel el mora chad. 



Ongelolem 'I Bades. (6) 

Ar bek 'I chad a morngii a llemeltir ra klechad ra medal a llach ra ngidil bashio. 

Ongeuid 'I Bades. (7) 

A rogui 'I chad a diosisiu a klisichir ra medal a llach mete me mekegar ra llach el 
dimo chosisiu a omengkar el mor tir. Ma rogui 'I chad a diosisiu a llemeltir mete 
mo mekegar el diosisiu a blekerdelir alsekum tial subed a ngarngii a metemall er 
ngii. 

Ongeai 'I Bades. (8) 

Ar bek 'I chad a ngarngii a llemeltir ra mesisiich 'I chosobel ra ungil e meduch 'I 
ondibel ra kerrekeriil raikel omeruul el melemall a ultebechel el llemeltel 'I 
mioterkokl ra ngarhab el telbiil ra buai ma llach. 

Ongetiu 'I Bades. (9) 

Ngdiak a chad el ngidil mudechem ra di diak a uchul, melechub eng mechesimer, 
malechub eng modik ra beluu. 

Ongetruich'l Bades. (10) 

Ar bek 'I chad a ngarngii a llemeltir el mukerrekeriil ra chemolt e melemalt el 
kerrekeriil ra blekerdelel a llemeltel ma ngerchelel ma ngidil chongasech el 
lemletutakl er ngii. 

Ongetruich ma Tal Bades. (11) 

1 . Ar bek 'I chad 'I mongasech ra klengit a ngarngii a llemeltel ra uldasu el 
kngmo ngii a klikiid 'I dimrekngmo al meketiit el mekngit ra kerrekeriil el 
ngii el kerrekeriil a tilobed er ngii aikel rogui lekedmeklel a chosebelel. 



2. Ngdiak a chad el meketiit el mekngit ra tellemall el dilubech malechub eng 
omeruul el milechoit alsekum aikang a diak lecholt el kngmo ngii a klengit 
ra beluu malechub eng klengit ra belulachad er sel taem ral mekedmokl 
tial klengit. Ng dirrek 'I diak a bals 'I mora chad 'I mo chobereod er sel ungil 
'I blals er sel taem ra meruul a klengit. 

Ongtruich ma Ongedel Bades. (12) 

Ngdiak a chad 'I mo mechesengsang ra diak a uchul 'I omeruul 'I melemall ra 
budech er ngii ma telungalk er ngii ma blil ma telbilel, e dirrek el diak amo 
melemall ra ngklel ma chisel. Ar bek 'I chad a ngarngii a llemeltir el mo mekekar 
ra llach raikal omeruul. 

Ongetruich ma Ongedel Bodes. (13) 

1 . Ar bek 'I chad a ngarngii a llemeltir ra omerael ma delengchokl ra chelsel a 
bek 'I heluu. 

2. Ar bek 'I chad a ngarngii a llemeltir el tuobed ra ngidil belun luldimuki er 
ngii a belurir, e dirrek el ngarngii a llemeltir lelmuut 'I me remei. 

Ongetruich ma Ongeual Bades. (14) 

1 . Ar bek 'I chad a ngarngii a llemeltir 'I mo chosiik e ouspech a ngeseu ra 
chosebechaki ra ngodech el beluu al ngarngii a mekagit 'I omeruul el me 
bedul ngii. 

2. Tial llemalt a diak a mouspech er ngii alsekum a mekngit 'I omeruul a kitiit 
el diak el telemellel a buai malechub e ngeko meruul el ngodech ra belkul 
ma ultebechel tegoi ra United Nations. 

Ongetruich ma Ongeim 'I Bades. (15) 

1 . Ar bek 'I chad a ngarngii a llemeltir 'I mo oubeluu. 



2. Ngdiak a chad 'I mo mengai er ngii ra diak a uchul tegoi a llemeltel 'I 
oubelum malechub eng llemeltel meledech ra belual. 

Ongetruich ma Ongelolem 'I Bades. (16) 

1 . Ar meklou el sachal ma redil a ngamgii a llemeltir 'I me bechiil el diak amo 
elekebai er tir elua uchelel a chad ma belual a chad ma edul a chad, 
mengmo sebechir el kudmeklii a telungalk er tir. 

2. A chemechiil adi mekedmokl alsekum meng sorirtirkel chad 'I mo bechiil. 

3. A telungalk a ultebechel el ngii a got 'I ondibel ra buai meng morngii a 
llemeltel 'I lebol longkar er ngii a buai ma beluu. 

Ongetruich ma Ongeuid 'I Bades. (17) 

1 . Ar bek 'I chad a ngarngii a llemeltir 'I mo ouklalou el di tiltang malechub ete 
teloi ra kuk bebil rar chad. 

2. Ngdiak a chad 'I mo mengai a kloklel era di diak a uchul. 

Ongetruich ma Ongeai 'I Bades. (18) 

Ar bek 'I chad a ngarngii a llemeltir ra ilmokl ra uldasu ma klechelid; tial llemalt a 
uldimuki er ngii a ilmokl ra chad el melodech ra chedul ma klemerang a dil ngii el 
tang malechub engara tara cheldebechel ra buai eng diungil, mengme sebechel 
lolecholt ra chedul malechub eng klemerang loyak a chosisechaki ma omeruul 
ma omengull. 

Ongetruich mo Ongetin 'I Bodes. (19) 

Ar bek 'I chad a ngarngii a ilmokl er tir ra uldasu ma omelegoi; tial ilmokl a 
uldimuki er ngii a ilmokl ra oldechel a chedul a chad, ma ilmokl ra uldasu el diak 
amo melemall er ngii ma skel ma ngeul a uldasu ma chais el diak a ngodech el 
ngerang lokebir. 



Ongelluich 'I Bades. (20) 

1 . Ar bek 'I chad a ngamgii a llemeltir ra ilmokl 'I chelelaki 'I cheldebechel 
malechub eng ondibel. 

2. Ngdiak a chad el morimel 'I mo chedal a ngidil cheldebechel. 

LIuich maTal Bades. (21) 

1 . Ar bek 'I chad a ngamgii a llemeltir el mo chedal a government (amt) er tu 
a dil tir el tang malechub eng ngarngii a rumtechei er tir. 

2. Ar bek 'I chad a ngarngii a llemeltir louspech a klalou ra belurir. 

3. A rengrir ar chad amo uchelel a klisiich ra amt; e tiang a uldimuki er ngii a 
rengrir ar chad el mo chemolt ra senkyo e lokiu a diosisiu el klisich ra 
senkyo rar chad 'I mo mekedmokl leyak a berrotel 'I omelilt malechub eng 
uaitiang a blekerdelel el senkyo. 

LIuich ma Ongerul Bades. (22) 

Ar bek 'I chad, el chad ra buai, a ngarngii a llemeltir ra social security meng 
ngarngii a blingelir ra ungil lomengedmekl ra belurir ma beluu ra belulachad 
raikel mo uchul a rolel a keizai ma siukank el uchul a okerullel a klechad er tir. 

LIuich ma Ongedel Bades. (23) 

1 . Ar bek 'I chad a ngarngii a llemeltir el mo oureor, e ngarngii a llemeltir el 
mo melilt a urerir, e dirrek el ngarngii a llemeltir ra ungil lomangedmokl ra 
ureor mengmo sebechir 'I mekedmokl ra ikel belsechel a lak a urreor. 

2. Ar bek 'I chad a ngarngii a llemeltir, el diak a klekekerous er ngii, ra 
chosisin 'I udoud el kirel a chosisin 'I urreor. 

3. Ar bek 'I chad 'I oureor a ngarngii a llemeltir ra char el mortir mar chad ra 
blirir el kirel a ureor el luruul er ngii, el ngii amo melemalt loyak a ungil 
blekeradal erar chad, e dirrek el modak alsekum meng ngesonges 
mengmo sebechel mekedmokl ra delengcheklel . 



4. Ar bek 'I chad a ngarngii a llemeltir 'I mo chedal a trade union mengmo 
sebecheklel 'I mekekar a yosang er tir. 

LIuich ma Ongeual Bades. (24) 

Ar bek 'I chad a ngarngii a llemeltir 'I mo olengull, e dirrek el ngarngii a llemeltir ra 
melemalt el temel a urreor ma ulengull 'I di ludeudel er ngii. 

LIuich ma Ongeim 'I Bades. (25) 

1 . Ar bek 'I chad a ngarngii a llemeltir ra ungil el delengehokl 'I ungil ra 
bedengir ma klechad er tir ma kleblilir, el uldimuki er ngii a gall ma bail ma 
blai ma ukeruul maikel rogui lomengedmokl, e dirrek luldimuki er ngii a 
llemalt ra ngeseu ra lak a urreor ma secher ma temellel a bedengel ma 
kedellel a bechil ma udelang maikel rogui 'I chelebuul el diak lemekedmok 
ra chelsel a klisichel. 

2. Ar derir ar ngalk ma rengalk a ngarngii a llemeltir ra tokubetsu el ngeseu 
ma omengedmokl. A rogui el ngalk el mechel ra chelsel a chebechiil ma 
lak eng diosisiu a ngarngii a llemeltir raikal mla medung. 

LIuich ma Ongelolem 'I Bades. (26) 

1 . Ar bek 'I chad a ngarngii a llemeltir 'I mora skuul. Ma skuul amo diak 
locheraol ra elementary school maikel uchul a omesuub. A elementary 
school a kirel leborngii a rogui el ngalk. A skuul 'I mengedmokl ra sick ra 
chad amo mekedmokl 'I me sebechir ar chad el morngii maikel ngarbab el 
skuul meng dirrek el mo waisei el oltiraki ra duch ra chad. 

2. A rolel a chosisechaki amo mekedmokl el mo omekdubech ra klechad ra 
chad e dirrek el mo melalem ra rengul a chad a omengull ra llemalt ma 
ilmokl rarchad. Nmgo mengedmokl ra klaodengei ma ungil el blekeradel 
ra delongelel a beluu ma uchelir ar chad ma klechelid rar chad, e dirrek 'I 
mo mengedmokl a urrerel a United Nations 'I kirel a budech ra belulachad. 



3. Ar demerir mar derrir ar ngalk a ngamgii a got el llemeltir el melilt ra skulel 
a ngelekir. 

LIuich ma Ongeuid 'I Bades. (27) 

1 . Arbekl chad a ngamgii a llemeltir ra tekoi ra buai mengmo sebechir 
louspech a klalo el keldmokl 'ra keldachelbai ma omesubel a science 
raikel lungil el mukubesch rengii. 

2. Arbekl chad a ngamgii a llemeltir elmo mekekar ra klechad ma klalo 
eltuobed ra science ma omeluches ma zunga eingii a mirruul erngii. 

LIuich ma Ongeai 'I Bades. (28) 

Arbekl chad a ngamgii a llemeltir ra telbiil ra buai ma beluulechad eluchul ea 
ikakid el llemalt ma ilmokl el ngara chelsel tiang amo sebechel el mekedmokl. 

LIuich ma Ongeliu 'I Bades (29) 

1 . Arbekl chad a ngamgii a ngerchelir ra beluu el sebechel el mekedmokl a 
okirullel a klechad ertir. 

2. A chelsel a omengedmeklel aikal klisiech ma llemalt ear bekl chad amo 
moterkokl a ilmeklir ra llach loltiraki ra klaodengei ma omengull Ikirel a 
llemalt ma ilmokl rar bebil rar chad edirrek loltiraki a melemalt el tekoi ra 
klechad ma buai ma klou lungil lomeruul ra mimokl ed delengchokl. 

3. Aikakid el llemalt ma ilmokl adiakel sebechel elmo mekedmokl lomtok ra 
belkul ma urrerel a United Nations. 

Okedel 'I Bades. (30) 

Ngdiak a ngara chelsel tial declaration elmo medung Ikmo a ngiidil beluu 
malechub eng cheldebechel malechub eng chad a sebechel el mengedmokl ra 
temellel a llemalt ma ilmokl el telutk ra chelsel tiang. 



